!Being for the Benefit of Mr. Kite

"!Being for the Benefit of Mr. Kite", "למען מר קייט", הוא שיר שהוקלט על ידי להקת הרוק האנגלית הביטלס עבור "Sgt. Pepper's Lonely Hearts Club Band", אלבומם משנת 1967. הוא נכתב והולחן בעיקר על ידי ג'ון לנון (תחת הקרדיט לנון-מקרטני).

רוב המילים נלקחו מפוסטר קרקס מהמאה ה-19 שפרסם הופעה של קרקס רויאל, שהיה בבעלות , בעיירה  שבאנגליה. שיר זה היה אחד משלושה שירים מאלבום "סרג'נט פפר" שנאסרו להשמעה ב-BBC, כביכול משום שהביטוי "הנרי הסוס" שילב שתי מילים שנודעו כל אחת כסלנג להרואין. לנון הכחיש כי לשיר היה קשר כלשהו להרואין.

 רקע 
ההשראה לכתיבת השיר הייתה פוסטר ויקטוריאני מהמאה ה-19 שפרסם הופעה של קרקס רויאל שהתקיימה ביום 14 בפברואר 1843, ברוצ'דייל שבלנקשייר. לנון רכש את הפוסטר בחנות עתיקות ב שבקנט, ב-31 בינואר 1967, בזמן שהביטלס צילמו שם סרטי קידום מכירות ל" Strawberry Fields Forever". שבע שנים מאוחר יותר טען לנון כי הוא עדיין מחזיק את הפוסטר בביתו. , הסביר, . שמו של הסוס בפוסטר הוא "זנתוס". בזמן כתיבת השיר הפוסטר היה תלוי על קיר בביתו של לנון ושימש כמקור העיקרי למילות השיר, ונכון לתחילת שנות האלפיים היה ברשותו של שון לנון, בנו הצעיר.

מילות השיר, מבוססות על הפוסטר המקורי ומפרטות בשינויים שנדרשו לצורך החריזה את תוכניית הערב, כמתקיים בבישופסגייט, אחד השערים בחומה העתיקה של לונדון. הפרסומת החלה בתיאור כי ביום שבת בשעה 17:50 תתחיל התזמורת לנגן בעוד מר קייט יופיע, כשהוא . בינתיים, מר הנדרסון יבצע עשר סלטות, ולאחר מכן יופיע על הטרמפולינה,  ו. מופע זה ילווה בריקודים ושירה של ההנדרסונים. לבסוף, הנרי הסוס ירקוד ואלס.

מר קייט זוהה כוויליאם קייט , שעבד עבור פבלו פאנקה בין השנים 1843 ל-1845. "מר ג'יי הנדרסון" שמופיע במודעה היה ג'ון הנדרסון, הולך על כבל, רוכב סוסים, אמן טרמפולינות וליצן. בעוד שהפוסטר לא הזכיר את השם "הנדרסונים" בלשון רבים, כפי ששר לנון, ג'ון הנדרסון אכן הופיע עם אשתו אגנס, בתו של בעל קרקס אחר, בשם הנרי הנגלר . ההנדרסונים הופיעו ברחבי אירופה ורוסיה במהלך שנות ה-40 וה-50 של המאה ה-19.

אף על פי שלנון אמר שהוא כתב אותו לחלוטין בעצמו, מיוחס "!Being for the Benefit of Mr. Kite" לצמד לנון-מקרטני. בשנת 1972, כאשר הוצגה בפניו רשימת שירים שלנון טען לשותפות בכתיבתם (כולל "Mr. Kite"), חלק מקרטני רק על "In My Life". גם בזיכרונותיו משנת 1997, טען מקרטני שהשיר "Mr. Kite" נכתב יחדיו. בראיון בשנת 2013 למגזין רולינג סטון, נזכר מקרטני שבילה אחר צהריים עם לנון בכתיבת השיר המבוסס על הפוסטר, ואמר ש"השיר פשוט כתב את עצמו". לעומת זאת, פיט שוטן , חברם של חברי הביטלס, כתב בספרו John Lennon: In My Life, כי הוא זוכר את לנון כותב את השיר לבדו.

 הקלטה 
לדברי טכנאי ההקלטה ג'ף אמריק, שיר זה הוא פסיפסקולי מורכב למדי. הוא הוקלט על ידי הביטלס ב-17 בפברואר 1967 עם אובר-דאב ב-20 בפברואר (אפקטים של צליל עוגב), 28 במרץ (מפוחית, עוגב, גיטרה), 29 במרץ (עוד אפקטים של עוגב) ו-31 במרץ. לנון אמר למפיק ג'ורג' מרטין שהוא רוצה . בנוסף לעוגב המונד, נעשה ניסיון לשכורבלונדון קליופה (אורגן קיטור)  מהמאה ה-19, כדי להשיג את אפקט אווירת הקרנבל, אך זה לא הסתייע. בשמונה התיבות האמצעיות, הקלטות מרובות של עוגבי יריד  ומוזיקת קליופה מהקלטות ארכיון חוברו יחד כדי לנסות לספק אווירה זו. לאחר ניסויים רבים שלא צלחו, הורה מרטין לטכנאי ההקלטות ג'ף אמריק לחתוך את סרט ההקלטה לחתיכות באורך של כ-15 אינץ' (2–3 שניות נגינה) בעזרת מספריים, כפי שעשו בהקלטת "צוללת צהובה", לזרוק אותן באוויר וכאשר הן נפלו כמעט בסדר המקורי, להרכיב אותן מחדש בכוונה באופן אקראי. בראיון משנת 1968, נזכר מרטין שהשיג את אווירת הקרנבל על ידי כך שניגן בעוגב המונד והאיץ את ההקלטה.

כיוון שנדרשו הקלטות מרובות כדי להשיג את האפקט הרצוי, וכיוון שהנגינה על ההרמוניום הצריכה דיווש כמו באופניים כדי למלא את המפוחים, לאחר נגינה במשך שעות ללא הפסקה התמוטט ג'ורג' מרטין על הרצפה באפיסת כוחות, מה ששיעשע את הלהקה והצוות.

לפני תחילת הטייק הראשון, לנון שר את המילים "למען מר קייט!" במבטא מצחיק, ואז אמריק מכריז, "למען מר קייט! זהו טייק 1". לנון עונה מיד, "להיות למען מר קייט!", ומחזק את העדפתו לכותרת שנלקחה בשלמותה מהפוסטר המקורי של פבלו פאנק. חילופי הדברים מתועדים ב-The Beatles Recording Sessions וניתנים לשמיעה ברצועה 8 של דיסק 2 של אלבום האוסף Anthology 2. ההקלטה המקורית נשמעת גם במהלך מסך הטעינה של השיר אם הוא הורד במשחק הווידאו The Beatles: Rock Band משנת 2009.

למרות שלנון אמר פעם על השיר שהוא "לא גאה בזה" ו"פשוט עשיתי את התנועות" כיוון שהיו צריכים שיר נוסף לסרג'נט פפר, בשנת 1980 הוא תיאר שיר זה כ"יפה באופן קוסמי" ו-"טהור, כמו ציור, צבעי מים טהורים". אתר המוזיקה AllMusic הצהיר כי "הביטלס ומרטין עשו את כל המאמצים כדי ליצור רמת צליל שניתן היה ליצור רק באולפן הקלטות [...] וכתוצאה מכך נוצר צליל שהזכיר גם את הקרקסים של ימים עברו, וגם אוונגרד כמו כל דבר אחר במוזיקת רוק".

 משתתפים 
 ג'ון לנון – סולן בשני ערוצים, עוגב המונד ומפוחית
 פול מקרטני - הרמוניה, גיטרה בס, גיטרה מובילה
 ג'ורג' הריסון – הרמוניה ווקאלית, מפוחית, תוף מרים, שייקר
 רינגו סטאר - תופים, טמבורין
 ג'ורג' מרטין - פסנתר, הרמוניום, עוגב לורי, עוגב וורליצר, מלוטרון, עוגב המונד, גלוקנשפיל, לולאות טייפ
 מאל אוונס – מפוחית בס
 ניל אספינל - מפוחית
 ג'ף אמריק – לולאות טייפ

 קישורים חיצוניים 

 דיון על הפוסטר המקורי, 24 במאי 2020 (באנגלית)

 השוואות של רפרודוקציות מודרניות של הפוסטר למקור, 25 בנובמבר 2012 (באנגלית)
 שני עמודים של תיאור השיר וציטוט קטעי ראיונות לגביו, כולל תמונה של גוהן לנון מצביע על הפוסטר ולינק לשמיעת השיר ביוטיוב, הראשון מתוך "סרג'נט פפר" ובעמוד השני מתוך טייק 7 - "אנתולוגיה".

 ביאורים 

 הערות שוליים 

קטגוריה:שירי הביטלס
קטגוריה:שירים באנגלית
קטגוריה:שירים המבוססים על אירועים אמיתיים
קטגוריה:שירים על תיאטרונים
קטגוריה:שירים פסיכדליים
קטגוריה:שירים שצונזרו על ידי ה-BBC